Mourinho tordnet mot forholdene - så ble Manchester-derbyet i Kina avlyst
Klokken 13.30 skulle Manchester United og Manchester City etter planen barke sammen. Det blir det ikke noe av. Kampen er avlyst som følge av dårlige baneforhold på grunn av det dårlige været som har rammet den kinesiske hovedstaden. I en uttalelse opplyses det at det er umulig å gjennomføre kampen en annen dato på grunn av reiseplaner og sportslige forpliktelser. Akkurat det er nok ikke noe Manchester United-manager José Mourinho er så fryktelig lei seg over. Han brukte søndagens pressekonferanse til å blant annet kritisere nettopp baneforholdene. Man. United ydmyket: - Det er formel 1 mot formel 3 – Jeg syntes Beijing er fint, men forholdene er ikke bra. Resultater er ikke viktig i en oppkjøring, men det er synd at vi må trene og spille i dårlige forhold. Etter at vi er ferdig her, vil jeg ta med spillerne mine hjem trygt og uten skader. Det er mitt ene mål på mandag, sa manageren. Også Manchester City-manager Pep Guardiola uttalte seg i lignende ordlag før den planlage kampen, som ville ha vært det første Manchester-derbyet i historien til å bli spilt utenfor Englands grenser. – Vi har ikke sett banen, men det har regnet mye, så vi skjønner at den ikke er i så god stand. Men grei; vi må tilpasse og omstille oss. Det viktigste er at spillerne ikke blir skadet, sa han. Siste overgangsnytt: Hold deg oppdatert med vårt Silly Season-senter Manchester Citys neste oppkjøringskamp blir nå mot Dortmund, som høvlet over United forrige uke. I tillegg skal Guardiolas menn møte Arsenal før ligastarten mot Sunderland på hjemmebane. Manchester United skal på sin side ut til dyst mot Galatasaray og Everton før Premier League-premieren borte mot Bournemouth. Det er ventet at Zlatan Ibrahimovic får sin debut mot Galatasaray den 30. juli. Les også: Her er de heteste Fantasy-spillerne
Søndag tordnet Manchester United-manager José Mourinho over dårlige forhold. Mandag ble det planlagte Manchester-derbyet i Kina er avlyst grunnet dårlige baneforhold.